钦定古今图书集成/明伦汇编/氏族典/第257卷 > 王奚
## 钦定古今图书集成/明伦汇编/氏族典/第257卷 > 王奚

按《后秦录》：奚，不知何许人。骁勇有膂力，善骑射，仕兴
为护羌校尉。赫连勃勃入寇贰城，奚聚众三千，屯于
敕奇堡。勃勃因进攻之，短兵接战，奚为勃勃所伤，退
而自固。勃勃复断其水，堡人窘迫，执奚出降。勃勃谓
之曰：“卿忠臣也。朕方与卿共平天下。”奚曰：“若蒙大恩，
速死为惠。”乃与所亲数十人自刎而死。